મૂવીઝની સમાજ પર અસર વિશે તે કહે છે કે, ‘જો સલમાન ખાન તેની હેરસ્ટાઇલ ચેન્જ કરે અને આખો દેશ એને ફોલો કરવા લાગતો હોય તો આપણે એ હકીકત તો સ્વીકારવી જ રહી કે, આપણી ફિલ્મ્સની સમાજ પર અસર તો થાય જ છે. એક દેશ તરીકે આપણે એક ચેન્જના ઉંબરે આવીને ઊભા છીએ. આપણને ખૂબ જ એક્સપોઝર મળી રહ્યું છે. હું એક એક્ટર તરીકે મારી સોશિયલ જવાબદારીથી વાકેફ છું, પરંતુ હું સાથે એમ પણ કહેતી નથી કે, દરેક ફિલ્મે કોઈને કોઈ સોશિયલ મેસેજ આપવો જ જોઈએ. બિલકુલ નિરર્થક લાગતી કોમેડી ફિલ્મ પણ ચેન્જ માટે બેટર છે.’